Diari Oficial de la Generalitat Valenciana


Sumari del DOGV 6489, del 28-03-2011 (2011/3446)

ORDRE 11/2011, de 14 de març, de la Conselleria d'Indústria, Comerç i Innovació, per la qual es fa pública la línia de crèdit i l'import global màxim destinat a la concessió de la renovació d'ajudes per al finançament d'accions estratègiques de diversificació industrial per a la Comunitat Valenciana per a l'exercici 2011.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6489

Data del DOGV
:   28-03-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/3446


Data del document
:   14-03-2011

Organisme emissor
:   Conselleria d'Indústria, Comerç i Innovació

Tipus de document
:   Ordre

Anàlisi jurídica

 Descriptors 

:   * ajuda pública

ORDRE 11/2011, de 14 de març, de la Conselleria d'Indústria, Comerç i Innovació, per la qual es fa pública la línia de crèdit i l'import global màxim destinat a la concessió de la renovació d'ajudes per al finançament d'accions estratègiques de diversificació industrial per a la Comunitat Valenciana per a l'exercici 2011. [2011/3446]  
En el Diari Oficial de la Comunitat Valenciana número 6194, de 28 de gener de 2010, va ser publicada l'Ordre 30 de desembre de 2009, de la Conselleria d'Indústria, Comerç i Innovació, per la qual es convoquen ajudes per al finançament d'accions estratègiques de diversificació industrial per a la Comunitat Valenciana.  
L'apartat 18 de l'annex I de l'esmentada ordre establix que la renovació de les ajudes i, si és el cas, la determinació de l'import de l'ajuda per a la segona anualitat del projecte, estarà condicionada a l'existència de crèdit adequat i suficient en el corresponent exercici pressupostari.  
  
Després de l'entrada en vigor de la Llei de Pressupostos de la Generalitat per a l'Exercici de 2011, i segons el que s'ha establit en l'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, és procedent publicar la línia de subvenció que finança les mencionades ajudes, així com l'import global màxim que s'hi destina.  
  
En virtut d'això, en l'exercici de les atribucions que m'atorguen l'article 28 de la Llei 5/1983, de 30 de desembre, del Consell, i el Decret 205/2009, de 13 de novembre, del Consell, pel qual s'aprova el Reglament Orgànic i Funcional de la Conselleria d'Indústria, Comerç i Innovació,  
  
  
ORDENE  
  
Article únic  
Per a l'exercici 2011 i de conformitat amb el que s'ha establit en la Llei 17/2010, de 30 de desembre, de Pressupostos de la Generalitat per a l'Exercici 2011, la renovació d'ajudes per al finançament d'accions estratègiques de diversificació industrial per a la Comunitat Valenciana establides en l'Ordre de 30 de desembre de 2009, de la Conselleria d'Indústria, Comerç i Innovació, per la qual es convoquen ajudes per al finançament d'accions estratègiques de diversificació industrial per a la Comunitat Valenciana, es finançarà a càrrec de la secció, el programa, la línia i l'import global màxim que a continuació s'indiquen:  
  
Secció 11. Programa 542.40, Innovació Empresarial.  
Capítol VII. Línia T6924. Import global màxim: 2.200.000 euros.  
  
  
  
DISPOSICIÓ FINAL  
  
Única  
La present ordre entrarà en vigor el dia de la publicació en el Diari Oficial de la Comunitat Valenciana.   
  
València, 14 de març de 2011  
  
El conseller d'Indústria, Comerç i Innovació   
i vicepresident primer del Consell,  
VICENTE RAMBLA MOMPLET